CELEX: 42018X1707
Language: et
Date: 2018-11-16 00:00:00
Title: Ühinenud Rahvaste Organisatsiooni Euroopa Majanduskomisjoni (UNECE) eeskiri nr 92: ühtsed sätted, mis käsitlevad L1-, L2-, L3-, L4- ja L5-kategooria sõidukite mitteoriginaalosana paigaldatud varusummutisüsteemide (NORESS) tüübikinnitust mürataseme alusel [2018/1707]

16.11.2018   
               
               
                  ET
               
               
                  Euroopa Liidu Teataja
               
               
                  L 290/162
               
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni eeskirjade staatusdokumendi TRANS/WP.29/343 viimasest versioonist, mis on kättesaadav Internetis:
         http://www.unece.org/trans/main/wp29/wp29wgs/wp29gen/wp29fdocstts.html
         Ühinenud Rahvaste Organisatsiooni Euroopa Majanduskomisjoni (UNECE) eeskiri nr 92: ühtsed sätted, mis käsitlevad L1-, L2-, L3-, L4- ja L5-kategooria sõidukite mitteoriginaalosana paigaldatud varusummutisüsteemide (NORESS) tüübikinnitust mürataseme alusel [2018/1707]
         Sisaldab kogu kehtivat teksti kuni:
         01-seeria muudatuste 2. täiendus – jõustumiskuupäev: 10. oktoober 2017
         SISUKORD
         EESKIRI
         
                     1.
                  
                  Kohaldamisala
                  
               
                     2.
                  
                  Mõisted
                  
               
                     3.
                  
                  Tüübikinnituse taotlemine
                  
               
                     4.
                  
                  Märgistus
                  
               
                     5.
                  
                  Tüübikinnitus
                  
               
                     6.
                  
                  Tehniline kirjeldus
                  
               
                     7.
                  
                  NORESSi tüübikinnituse muutmine ja laiendamine ning tüübikinnituse laiendamine
                  
               
                     8.
                  
                  Toodangu nõuetele vastavus
                  
               
                     9.
                  
                  Karistused toodangu nõuetele mittevastavuse korral
                  
               
                     10.
                  
                  Tootmise lõpetamine
                  
               
                     11.
                  
                  Tüübikinnituskatsete eest vastutavate tehniliste teenistuste ja tüübikinnitusasutuste nimed ja aadressid
                  
               Lisad
         
                     1.
                  
                  Teatis
                  
               
                     2.
                  
                  Tüübikinnitusmärgi näide
                  
               
                     3.
                  
                  Nõuded NORESSis kasutatavatele heli summutavatele kiudmaterjalidele
                  
               
                     4.
                  
                  Kinnitus mürataset käsitlevatele lisasätetele vastavuse kohta
                  
               1.   KOHALDAMISALA
         Käesolevat eeskirja kohaldatakse L1-, L2-, L3-, L4- ja L5-kategooria (1) sõidukite mitteoriginaalosana paigaldatud varusummutisüsteemide suhtes.
         2.   MÕISTED
         Käesolevas eeskirjas kasutatakse järgmisi mõisteid.
         2.1.   „Mitteoriginaalosana paigaldatud varusummutisüsteem või selle osad“– süsteem, mis erineb oma tüübilt süsteemist, mis oli sõidukile paigaldatud tüübikinnituse andmise või laiendamise ajal. Niisugust väljalaske- või summutisüsteemi tohib kasutada ainult asendussüsteemina.
         Mitteoriginaalosana paigaldatud varusummutisüsteemi tähistatakse lühendiga NORESS.
         2.2.   „Mitteoriginaalosana paigaldatud varusummutisüsteemi osa“– üks mitmesugustest osadest, mis kokku moodustavad summutisüsteemi (2).
         2.3.   „Eri tüüpi mitteoriginaalosana paigaldatud varusummutisüsteemid“– summutisüsteemid, mis erinevad üksteisest märkimisväärselt järgmiste tunnuste poolest:
         
                     a)
                  
                  
                     nende osadel on erinevad kaubanimed või kaubamärgid;
                  
               
                     b)
                  
                  
                     osade koostismaterjalide omadused või osade kuju või suurus on erinevad; erinevusi kattekihis (tsinkimine, alumiiniumikihiga katmine jne) ei loeta tüübi muutmiseks;
                  
               
                     c)
                  
                  
                     vähemalt ühe osa tööpõhimõte on erinev;
                  
               
                     d)
                  
                  
                     nende osad on erinevalt ühendatud.
                  
               2.4.   „Mitteoriginaalosana paigaldatud varusummutisüsteem (NORESS) või selle osa“– sõidukil kasutamiseks ette nähtud ja punktis 2.1 määratletud summutisüsteemi mis tahes osa, välja arvatud sellise tüübi osa, mis oli sõidukile paigaldatud eeskirja nr 9, nr 41 või nr 63 kohase tüübikinnituse saamiseks esitamise ajal.
         2.5.   „NORESSi või selle osa tüübikinnitus“– ühele või mitmele konkreetsele sõidukitüübile nende mürataseme vähendamiseks paigaldatava ja käesoleva eeskirja kohaldamisalasse kuuluva summutisüsteemi terviklik või osaline tüübikinnitus.
         2.6.   „Sõidukitüüp“– käesoleva eeskirja kohaldamisalasse kuuluvad sõidukid, mis ei erine üksteisest järgmiste oluliste tunnuste poolest:
         
                     a)
                  
                  
                     mootori tüüp (kahe- või neljataktiline, kolb- või rootormootor, silindrite arv ja maht, karburaatorite või sissepritsesüsteemide arv ja tüüp, klappide paigutus, maksimaalne kasulik võimsus ja mootori vastav pöörlemissagedus). Rootormootorite puhul arvestatakse mootori mahuks kahekordne kambri maht;
                  
               
                     b)
                  
                  
                     ülekandesüsteem, eriti käikude arv ja käigukasti ning peaülekande ülekandearvud;
                  
               
                     c)
                  
                  
                     summutisüsteemide arv, tüüp ja paigutus.
                  
               2.7.   „Mootori nimipöörlemissagedus“– mootori pöörlemissagedus, mille juures mootor saavutab tootja märgitud suurima kasuliku nimivõimsuse (3).
         Mootori nimipöörlemissageduse arvulist väärtust väljendatuna pööretes minuti kohta tähistab sümbol nrated.
         3.   TÜÜBIKINNITUSE TAOTLEMINE
         3.1.   NORESSi või selle osa tüübikinnitustaotluse esitab tootja või tema nõuetekohaselt volitatud esindaja.
         3.2.   Taotlusele lisatakse allpool nimetatud dokumendid kolmes eksemplaris ning järgmised üksikasjad:
         
                     a)
                  
                  
                     sõidukitüübi kirjeldus, millele NORESSi või selle osi kavatsetakse paigaldada, võttes arvesse punktis 2.6 osutatud tunnuseid. Esitada tuleb mootori- ja sõidukitüübi kindlaksmääramist võimaldavad numbrid ja/või tähised ning vajaduse korral sõiduki tüübikinnitusnumber;
                  
               
                     b)
                  
                  
                     tervikliku NORESSi kirjeldus koos viitega selle iga osa asukohale teiste osade suhtes ning paigaldusjuhised;
                  
               
                     c)
                  
                  
                     NORESSi iga osa üksikasjalik joonis selle hõlpsaks ülesleidmiseks ja tuvastamiseks ning andmed kasutatud materjalide kohta; joonistel peab olema näidatud ka kohustuslikus korras paigaldatava tüübikinnitusnumbri asukoht.
                  
               3.3.   Tüübikinnituskatseid tegeva tehnilise teenistuse taotluse korral esitab NORESSi tootja:
         
                     a)
                  
                  
                     tüübikinnituse saamiseks esitatud NORESSi või selle osade kaks näidist;
                  
               
                     b)
                  
                  
                     sõiduki tüübikinnituse saamiseks esitamise ajal sõidukis olnud originaalsummutisüsteemi näidise;
                  
               
                     c)
                  
                  
                     katsesõiduki, mis esindab sõidukitüüpi, millele NORESSi soovitakse paigaldada; kõnealune sõiduk peab mürataseme mõõtmisel kooskõlas (kõigi asjaomaste muudatustega muudetud) eeskirja nr 9, eeskirja nr 41 või eeskirja nr 63 3. lisas kirjeldatud meetoditega vastama järgmistele tingimustele:
                     
                                 i)
                              
                              
                                 kui sõiduk kuulub tüüpi, mis on saanud tüübikinnituse eeskirja nr 9, nr 41 või nr 63 alusel:
                                 
                                             a)
                                          
                                          
                                             müratase liikuva sõidukiga tehtud katse ajal ei tohi ületada asjaomases eeskirjas sätestatud piirnormi rohkem kui 1 dB(A) võrra;
                                          
                                       
                                             b)
                                          
                                          
                                             müratase seisva sõidukiga tehtud katse ajal ei tohi ületada tüübikinnituse andmise ajal mõõdetud ja tootja andmeplaadile märgitud taset rohkem kui 3 dB(A) võrra.
                                          
                                       
                           
                                 ii)
                              
                              
                                 Kui sõiduk ei kuulu sellesse tüüpi, millele on asjaomase eeskirja nõuete alusel antud tüübikinnitus, siis ei tohi müratase ületada rohkem kui 1 dB(A) võrra piirnormi, mis kehtis sõiduki esmakordse kasutuselevõtu ajal.
                              
                           
               4.   MÄRGISTUS
         4.1.   NORESSi osadele, v.a torud ja kinnitusvahendid, peab olema kantud:
         
                     a)
                  
                  
                     NORESSi või selle osade tootja kaubanimi või kaubamärk;
                  
               
                     b)
                  
                  
                     tootja antud tootenimetus.
                  
               4.2.   Märgistus peab olema selgesti loetav ja kustumatu ning nähtav asukohas, kuhu NORESS on paigaldatud.
         4.3.   Tootja peab NORESSi märgistama, näidates kõik sõidukitüübid, mille jaoks on sellele NORESSile antud tüübikinnitus.
         4.4.   Kui osale on antud tüübikinnitus mitme varusummutisüsteemi osana, võib osal olla mitu tüübikinnitusnumbrit.
         4.5.   Varusummutisüsteem ja selle pakend peavad olema varustatud sildiga, millel on järgmised andmed:
         
                     a)
                  
                  
                     varusummutisüsteemi ja selle osade tootja kaubanimi või kaubamärk;
                  
               
                     b)
                  
                  
                     tootja või tema esindaja aadress;
                  
               
                     c)
                  
                  
                     loetelu sõidukimudelitest, mille jaoks varusummutisüsteem on ette nähtud.
                  
               4.6.   Tootja on kohustatud esitama:
         
                     a)
                  
                  
                     täpsed juhised õige paigaldusmeetodi kohta;
                  
               
                     b)
                  
                  
                     summutisüsteemi käitlemise juhised;
                  
               
                     c)
                  
                  
                     osade loetelu koos vastavate osanumbritega, v.a kinnitusvahendid.
                  
               4.7.   tüübikinnitusmärk.
         5.   TÜÜBIKINNITUS
         5.1.   Kui käesoleva eeskirja alusel tüübikinnituse saamiseks esitatud NORESS või selle osa vastab punkti 6 nõuetele, antakse sellele tüübile tüübikinnitus.
         5.2.   Igale tüübikinnituse saanud NORESSi tüübile antakse tüübikinnitusnumber. Selle kaks esimest numbrit (praegusel juhul 01, tulenevalt eeskirja 01-seeria muudatustest) tähistavad muudatusi, mis hõlmavad tüübikinnituse andmise ajal eeskirja tehtud viimaseid olulisemaid tehnilisi muudatusi. Üks ja sama kokkuleppeosaline ei tohi anda sama tüübikinnitusnumbrit teist tüüpi NORESSile või selle osale, mis on ette nähtud paigaldamiseks sama tüüpi sõidukile.
         5.3.   Teatis käesoleva eeskirja alusel NORESSi või selle osa tüübikinnituse andmise, laiendamise või andmata jätmise kohta edastatakse käesolevat eeskirja kohaldavatele kokkuleppeosalistele käesoleva eeskirja 1. lisas esitatud näidisele vastaval vormil.
         5.4.   Igale käesoleva eeskirja kohaselt tüübikinnituse saanud NORESSile ja selle osale kinnitatakse rahvusvaheline tüübikinnitusmärk, mis koosneb järgmisest:
         
                     a)
                  
                  
                     ringjoonega ümbritsetud E-täht, millele järgneb tüübikinnituse andnud riigi tunnusnumber (4);
                  
               
                     b)
                  
                  
                     punktis a kirjeldatud ringjoonest paremal käesoleva eeskirja number, millele järgneb R-täht, mõttekriips ja tüübikinnitusnumber;
                  
               
                     c)
                  
                  
                     tüübikinnitusnumber märgitakse tüübikinnituse vormile koos tüübikinnituskatsetel kasutatud meetodiga.
                  
               5.5.   Sõidukisse paigaldatud NORESSi tüübikinnitusmärk peab olema selgesti loetav ja kustumatu.
         5.6.   Osal võib olla rohkem kui üks tüübikinnitusnumber, kui see on saanud tüübikinnituse rohkem kui ühe NORESSi osana; sellisel juhul ei ole ringjoont tarvis korrata. Käesoleva eeskirja 2. lisas on esitatud tüübikinnitusmärgi näide.
         6.   TEHNILINE KIRJELDUS
         6.1.   Üldnõuded
         Summuti peab olema välja töötatud, valmistatud ja paigaldatav nii, et:
         
                     a)
                  
                  
                     sõiduk vastab tavalistes kasutustingimustes käesoleva eeskirja nõuetele, sõltumata eelkõige vibratsioonist, mis võib sõidukile mõjuda;
                  
               
                     b)
                  
                  
                     sõiduki normaalseid kasutustingimusi arvestades saavutatakse piisav vastupidavus sõidukile mõjuvale korrosioonile;
                  
               
                     c)
                  
                  
                     originaalosana paigaldatud summuti kliirens ja sõiduki võimalik kalle ei vähene;
                  
               
                     d)
                  
                  
                     pinna temperatuur ei ole ebanormaalselt kõrge;
                  
               
                     e)
                  
                  
                     summuti servad ei ole teravad ega sakilised ning jätavad piisavalt ruumi amortisaatorite ja vedrude jaoks;
                  
               
                     f)
                  
                  
                     tagatud on vedrudetailide piisav kliirens;
                  
               
                     g)
                  
                  
                     torud on paigaldatud ohutu vahemaaga;
                  
               
                     h)
                  
                  
                     summuti on rikkumise vastu kaitstud viisil, mis vastab selgelt kindlaks määratud hooldus- ja paigaldusnõuetele.
                  
               6.2.   Mürataseme suhtes kehtiv tehniline kirjeldus
         NORESSi või selle osade akustilist efektiivsust kontrollitakse eeskirjas nr 9, nr 41 või nr 63 kirjeldatud meetodite abil. Eelkõige viidatakse käesoleva punkti kohaldamisel eeskirja nr 92 muudatuste seeriale, mis kehtis uuele sõidukile tüübikinnituse andmisel. Kui NORESS või selle osad paigaldatakse punkti 3.3 alapunktis c kirjeldatud sõidukile, peavad kahel meetodil (sõiduki seistes ja sõiduki liikudes) mõõdetud mürataseme väärtused vastama järgmisele tingimusele.
         Need ei tohi ületada väärtusi, mis on mõõdetud punkti 3.3 alapunkti c nõuete kohaselt samal sõidukil, mis on varustatud originaalosana paigaldatud summutisüsteemiga ja mida katsetatakse nii liikumisel kui ka paigalseisul.
         6.3.   Täiendavad nõuded
         6.3.1.   Rikkumiskaitse sätted
         NORESS või selle osad peavad olema ehitatud viisil, mis ei võimalda eemaldada tõkesteid, väljalaskekoonuseid ega muid osi, mille esmane funktsioon on summuti-/paisumiskambrite osana toimimine. Kui sellise osa paigaldamine on vältimatu, peab selle kinnitamise viis olema selline, mis ei soodusta eemaldamist (nt tavapäraste keermestatud kinnitustega), ja see osa peab olema kinnitatud nii, et eemaldamine põhjustab koostele püsivat/parandamatut kahju.
         6.3.2.   Mitmerežiimiline NORESS
         Mitme käsitsi või elektrooniliselt reguleeritava ja juhi valitava töörežiimiga NORESS peab kõigil töörežiimidel vastama kõigile nõuetele. Registreerida tuleb müratase, mis tekib kõrgeima müratasemega töörežiimil.
         6.3.3.   Katkestusseadmete kasutamise keeld
         NORESSi tootja ei tohi üksnes käesolevas eeskirjas sätestatud müranõuete täitmise eesmärgil tahtlikult muuta, kohandada ega kasutusele võtta ühtki seadet või menetlust, mis ei saa olema kasutusel tavapärasel sõitmisel.
         6.3.4.   Mürataset käsitlevad lisasätted
         NORESS peab vastama ka 04-seeria muudatustega muudetud eeskirja nr 41 punkti 6.3 nõuetele, kui see on ette nähtud kasutamiseks sõidukitel, mis on saanud tüübikinnituse 04-seeria muudatustega muudetud eeskirja nr 41 alusel ning mille suhtes kehtivad 04-seeria muudatustega muudetud eeskirja nr 41 punkti 6.3 nõuded.
         Katsete tegemisel peab kasutatav sõiduk vastama punkti 3.3 alapunktis c esitatud kirjeldusele.
         Tüübikinnitusasutus võib nõuda mis tahes asjakohaste katsete tegemist, et kontrollida NORESSi vastavust nimetatud nõuetele.
         Tootja on kohustatud esitama käesoleva eeskirja 4. lisa kohase kinnituse, et tüübikinnituse saamiseks esitatud NORESS või selle osad vastavad 04-seeria muudatustega muudetud eeskirja nr 41 punkti 6.3 mürataset käsitlevatele lisanõuetele.
         6.4.   Sõiduki tööomaduste mõõtmine
         6.4.1.   NORESS või selle osad peavad võimaldama tagada, et sõiduk toimib samaväärselt originaalosana paigaldatud summutisüsteemi või selle osadega.
         6.4.2.   NORESSi või tootja soovi korral selle osi võrreldakse originaalosana paigaldatud summutisüsteemi või selle osadega, mis peavad samuti olema uued ja paigaldatud punkti 3.3 alapunktis c osutatud sõidukile.
         6.4.3.   Kontrollimine toimub võimsuskõvera mõõtmise teel vastavalt punktile 6.4.4.1 või 6.4.4.2. NORESSiga mõõdetud maksimumvõimsus ja mootori pöörlemissagedus maksimumvõimsusel ei tohi ületada rohkem kui 5 % võrra kasulikku võimsust ja mootori pöörlemissagedust, mis on mõõdetud allpool esitatud tingimustel originaalosana paigaldatud väljalaskesüsteemiga.
         6.4.4.   Katsemeetod
         6.4.4.1.   Mootori katsetamise meetod
         Mõõtmised tehakse punkti 3.3 alapunktis c osutatud sõiduki mootoril, mis on paigaldatud dünamomeetrile.
         6.4.4.2.   Sõiduki katsetamise meetod
         Mõõtmine tehakse punkti 3.3 alapunktis c osutatud sõidukil. Originaalosana paigaldatud summutisüsteemiga saadud väärtusi võrreldakse NORESSiga saadud väärtustega. Katse tehakse rulldünamomeetril.
         6.5.   Kiudmaterjaliga täidetud NORESSi või selle osi käsitlevad lisasätted
         Müra summutava kiudmaterjali kasutamine on NORESSi valmistamisel lubatud üksnes juhul, kui 3. lisa tingimused on täidetud.
         6.6.   Varusummutisüsteemiga varustatud sõidukite heitmete mõõtmine
         Punkti 3.3 alapunktis c osutatud sõiduk, mis on varustatud mitteoriginaalosana paigaldatud summutisüsteemiga (NORESS), mille tüübile tüübikinnitust taotletakse, peab vastama sõiduki tüübikinnituses sätestatud saastenõuetele. Sellekohased tõendid esitatakse katsearuandes.
         7.   NORESSi TÜÜBIKINNITUSE MUUTMINE JA LAIENDAMINE NING TÜÜBIKINNITUSE LAIENDAMINE
         7.1.   Igast muudatusest NORESSi või selle osade tüübis tuleb teatada NORESSi tüübikinnituse andnud tüübikinnitusasutusele. Sellisel juhul võib kõnealune asutus:
         
                     a)
                  
                  
                     leida, et tõenäoliselt ei kahjusta tehtud muudatused märgatavalt nõuetele vastavust, või
                  
               
                     b)
                  
                  
                     nõuda katsete tegemise eest vastutavalt tehniliselt teenistuselt täiendavat katsearuannet.
                  
               7.2.   NORESSi või selle osa tootja või tema nõuetekohaselt volitatud esindaja võib taotleda NORESSile seoses ühe või mitme sõidukitüübiga tüübikinnituse andnud tüübikinnitusasutuselt tüübikinnituse laiendamist teist tüüpi sõidukitele. Menetlust on kirjeldatud punktis 3.
         7.3.   Tüübikinnituse andmisest või andmata jätmisest teatatakse käesolevat eeskirja kohaldavatele kokkuleppeosalistele punktis 5.3 kindlaks määratud korras.
         7.4.   Tüübikinnituse laienduse andnud pädev asutus lisab igale sellise laienduse kohta koostatud teatisele seerianumbri.
         8.   TOODANGU NÕUETELE VASTAVUS
         Toodangu nõuetele vastavuse järelevalvemenetlus peab olema kooskõlas kokkuleppe (E/ECE/324-E/ECE/TRANS/505/Rev.2) 2. liitega ja vastama järgmistele nõuetele.
         
                     a)
                  
                  
                     Käesoleva eeskirja alusel tüübikinnituse saanud NORESS peab olema toodetud nii, et see vastab tüübikinnituse saanud tüübile, täites punktis 6 sätestatud nõuded.
                  
               
                     b)
                  
                  
                     Tüübikinnituse omanik tagab, et iga tüüpi NORESSiga tehakse vähemalt käesoleva eeskirja punktis 6 kirjeldatud katsed.
                  
               
                     c)
                  
                  
                     Tüübikinnituse andnud asutus võib igal ajal kontrollida tootmisrajatistes rakendatavaid vastavuskontrolli meetodeid. Nende kontrollimiste tavaline sagedus on kord iga kahe aasta järel.
                  
               
                     d)
                  
                  
                     Kui eeskirjade nr 9, 41 ja 63 asjaomast sõidukitüüpi käsitlevad nõuded on täidetud ning kui liikumiskatse ajal asjaomastes eeskirjades kirjeldatud meetodil mõõdetud müratase ei ületa tüübikinnituse andmisel mõõdetud mürataset rohkem kui 3 dB(A) võrra ega eeskirjades nr 9, 41 ja 63 ettenähtud piirnorme rohkem kui 1 dB(A) võrra, käsitletakse toodangut käesoleva määruse nõuetele vastavana.
                  
               9.   KARISTUSED TOODANGU NÕUETELE MITTEVASTAVUSE KORRAL
         9.1.   Kui punkti 8 nõudeid ei järgita või kui NORESS või selle osad ei läbi punkti 8 alapunktis b nimetatud katseid, võib käesoleva eeskirja alusel antud NORESSi või selle osade tüübikinnituse tühistada.
         9.2.   Kui käesolevat eeskirja kohaldav kokkuleppeosaline tühistab tüübikinnituse, mille ta on eelnevalt andnud, teatab ta sellest viivitamata teistele käesolevat eeskirja kohaldavatele 1958. aasta kokkuleppe osalistele, kasutades selleks käesoleva eeskirja 1. lisas esitatud näidisele vastavat teatisevormi.
         10.   TOOTMISE LÕPETAMINE
         Kui tüübikinnituse omanik lõpetab täielikult varusummutisüsteemi või selle osade tüübi tootmise käesoleva eeskirja kohaselt, teatab ta sellest tüübikinnituse andnud tüübikinnitusasutusele, kes omakorda teatab viivitamata teistele käesolevat eeskirja kohaldavatele 1958. aasta kokkuleppe osalistele, kasutades selleks käesoleva eeskirja 1. lisas esitatud näidisele vastavat teatisevormi.
         11.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA TÜÜBIKINNITUSASUTUSTE NIMED JA AADRESSID
         Käesolevat eeskirja kohaldavad 1958. aasta kokkuleppe osalised edastavad Ühinenud Rahvaste Organisatsiooni sekretariaadile tüübikinnituskatsete eest vastutavate tehniliste teenistuste nimed ja aadressid ning nende tüübikinnitusasutuste nimed ja aadressid, kes annavad tüübikinnitusi ja kellele tuleb saata vormikohased teatised teistes riikides välja antud tüübikinnituste, nende laiendamise, andmata jätmise, tühistamise või tootmise lõpetamise kohta.
         
            (1)  Nagu on määratletud sõidukite ehitust käsitlevas konsolideeritud resolutsioonis (R.E.3.) (ECE/TRANS/WP.29/78/Rev.4, punkt 2), www.unece.org/trans/main/wp29/wp29wgs/wp29gen/wp29resolutions.html.
         
            (2)  Nende osade hulka kuuluvad eelkõige väljalaskekollektor, summuti ise, paisumiskamber ja resonaator.
         
            (3)  Kui suurim kasulik nimivõimsus saavutatakse mitmel eri pöörlemissagedusel, on mootori nimipöörlemissagedus käesolevas eeskirjas mootori suurim pöörlemissagedus, mille juures saavutatakse suurim kasulik nimivõimsus.
         
            (4)  1958. aasta kokkuleppe osalisriikide tunnusnumbrid on esitatud sõidukite ehitust käsitleva konsolideeritud resolutsiooni (R.E.3) (ECE/TRANS/WP.29/78/Rev. 4) 3. lisas, www.unece.org/trans/main/wp29/wp29wgs/wp29gen/wp29resolutions.html.
      
      
         
            1. LISA
            A OSA
            
               NORESS SÕIDUKITÜÜPIDELE, MIS ON SAANUD TÜÜBIKINNITUSE 04-SEERIA MUUDATUSTEGA MUUDETUD EESKIRJA nr 41 ALUSEL
            
            Tekst pildi
            
               Teatis
               (Suurim formaat: A4 (210 × 297 mm))
               (1)
               Välja andnud: ametiasutuse nimi
               milles käsitletakse sõidukitüübi (2): tüübikinnituse andmist,
               tüübikinnituse laiendamist,
               tüübikinnituse andmata jätmist,
               tüübikinnituse tühistamist või
               tootmise lõpetamist
               NORESSi või selle osa tüübi alusel eeskirja nr 92 kohaselt
               Tüübikinnituse nr Laienduse nr
               1. Sõiduki kaubanimi või kaubamärk:
               2. Sõidukitüüp:
               3. Tootja nimi ja aadress:
               4. Vajaduse korral tootja esindaja nimi ja aadress:
               5. Mootor
               5.1. Tootja:
               5.2. Tüüp:
               5.3. Näidis:
               5.4. Suurim kasulik nimivõimsus: kW pöörlemissagedusel min– 1
               5.5. Mootori liik (nt ottomootor, diiselmootor vm) (3):
               5.6. Tsüklid: kahetaktiline/neljataktiline (2)
               5.7. Silindrimaht: cm3
               6. Käigukast
               6.1. Käigukasti tüüp: mitteautomaatkäigukast/automaatkäigukast:
               6.2. Käikude arv:
               7. Seadmed
               7.1. Väljalaskesummuti
               7.1.1. Tootja või volitatud esindaja (kui on olemas):
               7.1.2. Näidis:
               7.1.3. Tüüp: vastavalt joonisele nr
               7.2. Sisselaskesummuti
            
            Tekst pildi
            
               7.2.1. Tootja või volitatud esindaja (kui on olemas):
               7.2.2. Näidis:
               7.2.3. Tüüp: vastavalt joonisele nr
               8. Liikuva sõiduki katsetamisel kasutatud käigud:
               9. Peaülekandearv(ud):
               10. Rehvi(de) ECE tüübikinnitusnumber:
               Kui see ei ole teada, esitatakse järgmised andmed:
               10.1. Rehvitootja:
               10.2. Rehvitüübi kaubanduslik(ud) kirjeldus(ed) (telje kaupa) (nt ärinimi, kiirusindeks, koormusindeks):
               10.3. Rehvimõõdud (telje kaupa):
               10.4. Muu tüübikinnitusnumber (kui on olemas):
               11. Massid
               11.1. Suurim lubatud brutomass: kg
               11.2. Katsemass: kg
               11.3. Võimsuse ja massi suhe (PMR):
               12. Sõiduki pikkus: m
               12.1. Võrdluspikkus lref: m
               13. Sõiduki kiirused käigul (i) tehtud mõõtmiste korral
               13.1. Sõiduki kiirus käigul (i) kiirendusperioodi alguses (kolme katse keskmine): km/h
               13.2. Eelkiirenduse vahemaa käigul (i): m
               13.3. Sõiduki kiirus vPP′ (kolme katse keskmine) käigul (i): km/h
               13.4. Sõiduki kiirus vBB′ (kolme katse keskmine) käigul (i): km/h
               14. Sõiduki kiirused käigul (i + 1) tehtud mõõtmiste korral (kui see on kohaldatav)
               14.1. Sõiduki kiirus käigul (i + 1) kiirendusperioodi alguses (kolme katse keskmine): km/h
               14.2. Eelkiirenduse vahemaa käigul (i + 1): m
               14.3. Sõiduki kiirus vPP′ (kolme katse keskmine) käigul (i + 1): km/h
               14.4. Sõiduki kiirus vBB′ (kolme katse keskmine) käigul (i + 1): km/h
               15. Kiirendused arvutatakse joonte AA′ ja BB′ või joonte PP′ ja BB′ vahel
               15.1. Kiirenduse stabiliseerimiseks kasutatud seadmete funktsiooni kirjeldus (kui see on kohaldatav):
               16. Liikuva sõiduki müratasemed:
               16.1. Täisgaasiga tehtud katse tulemus Lwot: db(A)
               16.2. Püsikiiruskatse tulemused Lcrs: db(A)
               16.3. Osaline võimsustegur kp: db(A)
               16.4. Lõplik katsetulemus Lurban: db(A)
               17. Seisva sõiduki müratase
               17.1. Mikrofoni asukoht ja suund (vastavalt 04-seeria muudatustega muudetud eeskirja nr 41 3. lisa 2. liitele):
               17.2. Seisva sõiduki katsetulemus: dB(A) pöörlemissagedusel min– 1
               18. Mürataset käsitlevad lisasätted:
               Vt tootja vastavuskinnitus (lisatud)
               19. Kasutusel olevate sõidukite nõuetele vastavuse võrdlusandmed
            
            Tekst pildi
            
               19.1. Käik (i) või fikseerimata ülekandearvudega katsetatud sõidukite puhul katseks valitud käigukangi asend:
               19.2. Eelkiirenduse vahemaa lPA: m
               19.3. Sõiduki kiirus käigul (i) kiirendusperioodi alguses (kolme katse keskmine): km/h
               19.4. Mürarõhutase Lwot(i): dB(A)
               20. Sõiduki tüübikinnituse saamiseks esitamise kuupäev:
               21. Tüübikinnituskatsete läbiviimise eest vastutav tehniline teenistus:
               22. Kõnealuse teenistuse väljastatud aruande kuupäev:
               23. Kõnealuse teenistuse väljastatud aruande number:
               24. Tüübikinnitus antud/laiendatud/andmata jäetud/tühistatud (2)
               25. Tüübikinnitusmärgi asukoht sõidukil:
               26. Koht:
               27. Kuupäev:
               28. Allkiri:
               29. Käesolevale teatisele on lisatud järgmised eespool esitatud tüübikinnitusnumbriga dokumendid:
               a) mootori ja väljalaske- või summutisüsteemi joonised, skeemid ja plaanid;
               b) mootori ja väljalaske- või summutisüsteemi fotod;
               c) väljalaske- või summutisüsteemi kuuluvate ja nõuetekohaselt identifitseeritud osade loetelu.
               (1) Tüübikinnituse andnud, seda laiendanud, selle andmata jätnud või selle tühistanud riigi tunnusnumber (vt käesoleva eeskirja sätted tüübikinnituse kohta).
               (2) Mittevajalik maha tõmmata.
               (3) Mittestandardse mootori kasutamise korral tuleb see ära märkida.
            
            B OSA
            
               NORESS SÕIDUKITÜÜPIDELE, MIS ON SAANUD TÜÜBIKINNITUSE EESKIRJA nr 9 VÕI EESKIRJA nr 63 ALUSEL
            
            Tekst pildi
            
               Teatis
               (Suurim formaat: A4 (210 × 297 mm))
               (1)
               Välja andnud: ametiasutuse nimi
               milles käsitletakse sõidukitüübi (2): tüübikinnituse andmist,
               tüübikinnituse laiendamist,
               tüübikinnituse andmata jätmist,
               tüübikinnituse tühistamist või
               tootmise lõpetamist
               NORESSi või selle osa tüübi alusel eeskirja nr 92 kohaselt
               Tüübikinnituse nr Laienduse nr
               1. Sõiduki kaubanimi või kaubamärk:
               2. Sõidukitüüp:
               3. Tootja nimi ja aadress:
               4. Vajaduse korral tootja esindaja nimi ja aadress:
               5. Mootor
               5.1. Tootja:
               5.2. Tüüp:
               5.3. Näidis:
               5.4. Suurim kasulik nimivõimsus: kW pöörlemissagedusel min– 1
               5.5. Mootori liik (nt ottomootor, diiselmootor vm) (3):
               5.6. Tsüklid: kahetaktiline/neljataktiline (2)
               5.7. Silindrimaht: cm3
               6. Käigukast
               6.1. Käigukasti tüüp: mitteautomaatkäigukast/automaatkäigukast:
               6.2. Käikude arv:
               7. Seadmed
               7.1. Väljalaskesummuti
               7.1.1. Tootja või volitatud esindaja (kui on olemas):
               7.1.2. Näidis:
               7.1.3. Tüüp: vastavalt joonisele nr
               7.2. Sisselaskesummuti
            
            Tekst pildi
            
               7.2.1. Tootja või volitatud esindaja (kui on olemas):
               7.2.2. Näidis:
               7.2.3. Tüüp: vastavalt joonisele nr
               8. Liikuva sõiduki katsetamisel kasutatud käigud:
               9. Peaülekandearv(ud):
               10. Rehvi(de) ECE tüübikinnitusnumber:
               Kui see ei ole teada, esitatakse järgmised andmed:
               10.1. Rehvitootja:
               10.2. Rehvitüübi kaubanduslik(ud) kirjeldus(ed) (telje kaupa) (nt ärinimi, kiirusindeks, koormusindeks):
               10.3. Rehvimõõdud (telje kaupa):
               10.4. Muu tüübikinnitusnumber (kui on olemas):
               11. Massid
               11.1. Suurim lubatud brutomass: kg
               11.2. Katsemass: kg
               11.3. Võimsuse ja massi suhe (PMR):
               12. Sõiduki pikkus: m
               13. Liikuva sõiduki müratase dB(A)
               13.1. Liikuva sõiduki katsetamisel kasutatud käik (i)
               13.2. Sõiduki kiirus käigul (i) kiirendusperioodi alguses (kolme katse keskmine): km/h
               14. Seisva sõiduki müratase dB(A)
               14.1. mootori pöörlemissagedusel min-1
               14.2. Mikrofoni asukoht ja suund:
               15. Kasutusel olevate sõidukite nõuetele vastavuse võrdlusandmed
               15.1. Käik (i) või fikseerimata ülekandearvudega katsetatud sõidukite puhul katseks valitud käigukangi asend:
               15.2. Sõiduki kiirus käigul (i) kiirendusperioodi alguses (kolme katse keskmine): km/h
               15.3. Mürarõhutase L(i): dB(A)
               16. Sõiduki tüübikinnituse saamiseks esitamise kuupäev:
               17. Tüübikinnituskatsete läbiviimise eest vastutav tehniline teenistus:
               18. Kõnealuse teenistuse väljastatud aruande kuupäev:
               19. Kõnealuse teenistuse väljastatud aruande number:
               20. Tüübikinnitus antud/laiendatud/andmata jäetud/tühistatud (2)
               21. Tüübikinnitusmärgi asukoht sõidukil:
               22. Koht:
            
            Tekst pildi
            
               23. Kuupäev:
               24. Allkiri:
               25. Käesolevale teatisele on lisatud järgmised eespool esitatud tüübikinnitusnumbriga dokumendid:
               a) mootori ja väljalaske- või summutisüsteemi joonised, skeemid ja plaanid;
               b) mootori ja väljalaske- või summutisüsteemi fotod;
               c) väljalaske- või summutisüsteemi kuuluvate ja nõuetekohaselt identifitseeritud osade loetelu.
               (1) Tüübikinnituse andnud, seda laiendanud, selle andmata jätnud või selle tühistanud riigi tunnusnumber (vt käesoleva eeskirja sätted tüübikinnituse kohta).
               (2) Mittevajalik maha tõmmata.
               (3) Mittestandardse mootori kasutamise korral tuleb see ära märkida.
            
         
      
      
         
            2. LISA
            
               TÜÜBIKINNITUSMÄRGI NÄIDE
            
            (Vt käesoleva eeskirja punkt 5.4)
            
               
            Summutisüsteemi osale kinnitatud eespool kujutatud tüübikinnitusmärk näitab, et asjaomane varusummutisüsteemi tüüp on saanud tüübikinnituse Madalmaades (E4) eeskirja nr 92 alusel ja tüübikinnitusnumbriga 012439. Kui tüübikinnitusnumbri kaks esimest numbrit on 01, näitab see, et tüübikinnitus on antud eeskirja nr 92 käesoleva versiooni alusel, kui aga 00, siis on tüübikinnitus antud vastavalt eeskirja nr 92 esialgse versiooni nõuetele.
         
      
      
         
            3. LISA
            
               NÕUDED NORESSis KASUTATAVATELE HELI SUMMUTAVATELE KIUDMATERJALIDELE
            
            (Vt käesoleva eeskirja punkt 6.5)
            
                     
                        1.
                     
                     
                        Müra summutav kiudmaterjal ei tohi sisaldada asbesti ning seda võib kasutada summutite ehituses üksnes juhul, kui sobivate vahenditega on tagatud, et kiudmaterjal püsib paigal summuti kogu kasutamise ajal ning vastab tootja valiku kohaselt punkti 2, 3, 4 või 5 nõuetele.
                     
                  
                     
                        2.
                     
                     
                        Pärast kiudmaterjali eemaldamist peab müratase vastama käesoleva eeskirja punktis 6.2 esitatud nõuetele.
                     
                  
                     
                        3.
                     
                     
                        Heli summutavat kiudmaterjali ei tohi paigaldada summuti nendesse osadesse, mida läbib heitgaas, ja kiudmaterjal peab vastama järgmistele nõuetele:
                        
                                    a)
                                 
                                 
                                    materjali tuleb kuumutada neli tundi ahjus temperatuuril 650 ± 5 °C, ilma et kiudude keskmine pikkus, läbimõõt või mahumass väheneks;
                                 
                              
                                    b)
                                 
                                 
                                    pärast tunniajalist kuumutamist ahjus temperatuuril 650 ± 5 °C peab vähemalt 98 % materjalist jääma sõelale, mille ava suurus on 250 μm, vastates standardi ISO 2599 kohase katsetamise korral standardi ISO 3310/1 nõuetele;
                                 
                              
                                    c)
                                 
                                 
                                    materjali kaalukadu ei tohi ületada 10,5 % pärast 24-tunnist leotamist temperatuuril 90 ± 5 °C järgmise koostisega sünteetilises kondensaadis:
                                    
                                                i)
                                             
                                             
                                                1 N vesinikbromiidhape (HBr), 10 ml
                                             
                                          
                                                ii)
                                             
                                             
                                                1 N väävelhape (H2SO4), 10 ml
                                             
                                          
                                                iii)
                                             
                                             
                                                destilleeritud vesi, kuni saavutatakse maht 1 000 ml.
                                             
                                          
                              
                           Märkus. Materjali tuleb pesta destilleeritud vees ja enne kaalumist kuivatada ühe tunni jooksul temperatuuril 105 °C.
                     
                  
                     
                        4.
                     
                     
                        Enne süsteemi katsetamist vastavalt käesoleva eeskirja punktile 6.2 seatakse see tavapärasesse töökorda ühel järgmistest konditsioneerimismeetoditest kooskõlas eeskirja nr 9 või nr 63 3. lisa punkti 5.1.4 või eeskirja nr 41 5. lisa punkti 1.3 sätetega, sõltuvalt sellest, kumb on asjakohane.
                     
                  
                     
                        5.
                     
                     
                        Heitgaasid ei ole kokkupuutes kiudmaterjalidega ja kiudmaterjale ei mõjuta rõhumuutused.
                     
                  
      
      
         
            4. LISA
            
               KINNITUS MÜRATASET KÄSITLEVATELE LISASÄTETELE VASTAVUSE KOHTA
            
            Tekst pildi
            
               (Suurim formaat: A4 (210 × 297 mm))
               Kinnitust nõutakse mitteoriginaalosana paigaldatud varusummutisüsteemide kohta, mis on ette nähtud kasutamiseks L3-kategooria sõidukitel, mis on saanud tüübikinnituse 04-seeria muudatustega muudetud eeskirja nr 41 alusel ning mille suhtes kehtivad 04-seeria muudatustega muudetud eeskirja nr 41 punkti 6.3 nõuded.
               (Tootja nimi) kinnitab, et seda tüüpi (müratasemele vastav tüüp eeskirja nr 41 04-seeria muudatuste kohaselt) mitteoriginaalosana paigaldatud varusummutisüsteemid vastavad 04-seeria muudatustega muudetud eeskirja nr 41 punkti 6.3 nõuetele.
               (Tootja nimi) annab selle kinnituse heas usus, olles asjakohasel viisil hinnanud mitteoriginaalosana paigaldatud varusummutisüsteemi mürataset eeskirja nr 92 nõuete kohaselt.
               Kuupäev:
               Volitatud esindaja nimi:
               Volitatud esindaja allkiri: